સ્કોટલૅન્ડના પબ્લિક હેલ્થ મંત્રી એલીન કેમ્પબેલના જણાવ્યા અનુસાર તેમની સરકાર એ તમામ વિઘ્નોને પણ બહુ જલ્દીથી દૂર કરવા માંગે છે જેનાથી ઉત્તરી આયર્લેન્ડની મહિલાઓને સ્કોટલેન્ડ આવવામાં તકલીફ પડે છે. એલીન કેમ્પબેલના જણાવ્યા અનુસાર ગર્ભપાત એ ભાવનાત્મક વિષય છે પરંતુ તેમને એ બાબતે ગર્વની લાગણી મહેસૂસ થાય છે કે તેમની સરકાર મહિલાઓને સુરક્ષિત આરોગ્ય સુવિધા સુનિશ્ચિત કરવા માટે કાર્ય કરી રહી છે. કેમ્પબેલના કહેવા અનુસાર સરકારના ઉપરોક્ત નિર્ણયને લીધે જ તેમણે એવા પગલાં લીધા છે જેને લીધે ઉત્તરી આયર્લેન્ડની મહિલાઓ જે ગર્ભપાત કરાવવા માંગતી હોય તેમને NHS (National Health Services) સ્કોટલૅન્ડ તરફથી સરળતાથી સારવાર મળી રહે. કેમ્પબેલે ઉમેર્યું હતું કે તેમને જાણ છે કે ઉત્તર આયર્લેન્ડથી માત્ર અબોર્શન કરાવવા માટે મહિલાઓએ સ્કોટલૅન્ડ આવવા માટે કેટલી બધી તકલીફોનો સામનો કરવો પડે છે, અને આથી જ તેઓ એવા પગલાંઓ લેવાના વિચારી રહ્યા છે કે એ મહિલાઓને કોઇપણ પ્રકારની તકલીફ ન પડે અને તેઓ સ્કોટલૅન્ડ સરળતાથી આવી શકે.